**Slovensko muzejsko društvo (SMD)**

**Pojasnila k izkazom za leto 2016**

SMD je v preteklem letu pri svojem poslovanju uporabljalo Zakon o društvih, Zakon o davku od dohodkov pravnih oseb, Pravilnik o opredelitvi pridobitne in nepridobitne dejavnosti, Zakon o dohodnini, Zakon o davčnem postopku, Pravilnik o načinu in stopnjah odpisa neopredmetenih dolgoročnih sredstev in opredmetenih osnovnih sredstev (Ur. l. RS 45/05 z dopolnitvami) ter Statut SMD z dne 26. 1. 2009. Vodenje poslovnih knjig in sestavo letnega poročila je društvo opravilo v skladu s Slovenskim računovodskim standardom 33 za društva. SMD ni zavezano k reviziji računovodskih izkazov.

Z letom 2016 se je vodenje poslovnih knjig društva preselilo na sedež Pomorskega muzeja Piran, kjer je zaposlen predsednik društva. S tem je sledila tudi menjava računovodje društva. Kljub predvidenim spremembam sedeža društva, ta trenutno ostaja v Radovljici.

V Statutu SMD je opredeljeno njegovo financiranje, poraba presežka prihodkov, način pridobivanja in odtujevanja premičnega in nepremičnega premoženja, kot tudi določba o ločenem izkazovanju prihodkov pridobitne dejavnosti.

Prihodki pridobitne dejavnosti se v knjigovodstvu ločeno spremljajo in so tudi jasno določljivi (tudi za potrebe davka od dohodka), odhodki pridobitne dejavnosti pa niso neposredno vezani na prihodke pridobitne dejavnosti. Za razmejevanje odhodkov se zato uporablja sodilo razmerja med vsemi prihodki in pridobitnimi prihodki. Kot pridobitne prihodke se štejejo doplačila članov in kotizacije za ekskurzijo, za muzejske igre in za zborovanje muzealcev ter drugi prihodki (npr. posek gozda), kar v povprečju letno predstavlja skoraj 50 % vseh prihodkov, v letu 2016 cca. 40%. Nepridobitni prihodki so se povišali za 13 % (višja dotacija MK, višji del članarin), nepridobitni pa za 8% (bistveno se je povečala vrednost kotizacij za kongres/zborovanje, kljub temu da so bile kotizacije za ekskurzijo nekoliko nižje zaradi cenejše ekskurzije).

Zalog trgovskega materiala društvo nima.

Poslovanje društva v letu 2016 je pregledal Nadzorni odbor dne \_\_\_\_\_\_\_\_\_.

Disciplinski organ društva se v preteklem letu ni sestal.

Občni zbor društva je letno poročilo SMD sprejelo na občnem zboru dne \_\_\_\_\_\_\_\_\_\_\_\_\_.

**Bilanca stanja, izkaz poslovnega izida, davek od dohodka pravnih oseb:**

Med osnovnimi sredstvi Slovensko muzejsko društvo izkazuje nepremičnine, in sicer zemljišče na Bledu s sedanjo vrednostjo 21.249,00 € in zgradbo Dom muzealcev Bled po sedanji vrednosti 221.725,11 €. Oprema in drobni inventar sta v celoti odpisana.

Med kratkoročnimi sredstvi izkazujemo denarna sredstva na računu, ki so dan 31.12.2016 znašala 10.292,53 EUR. Za leto 2016 velja omeniti, da je prišlo do spremembe poslovne banke, pri kateri ima društvo odprt transakcijski račun. Društvo je zaprlo TRR na Gorenjski banki in odprlo račun pri Banki Intesa Sanpaolo d.d. Med terjatvami društvo izkazuje dve terjatvi do kupcev (75,00 EUR) iz naslova kotizacije za kongres muzealcev, ki sta bili v letu 2017 že poravnani, ter terjatev do članov zaradi preplačila stroškov (30,40 EUR), ki je bila medtem že povrnjena.

Obveznosti do virov sredstev sestavljajo društveni sklad, kratkoročne poslovne obveznosti, obveznosti za davek od dobička in pasivne časovne razmejitve. Društveni sklad znaša ob zaključku poslovnega leta 251.118,24 EUR in se je glede na preteklo leto povečal zaradi uspešnejšega poslovanja – višji prihodki iz naslova MK, kotizacij, članarin. Kratkoročne poslovne obveznosti znašajo 904,30 EUR in zajemajo predvsem mesečne stroške za redno poslovanje (splošni stroški za Bled), računovodske storitve, letno srečanje ob zaključku leta. Obveznosti se poravnavajo v rokih, ob zaključku leta so izkazane le nezapadle obveznosti. Obveznost za plačilo davka od dohodka pravnih oseb znaša 149,50 EUR. Med pasivnimi časovnimi razmejitvami (1.200,00 EUR) društvo izkazuje razmejene prihodke MK za izdajo obsežnejšega zbornika ob kongresu, za kar smo pridobili privolitev MK. Zbornik bo pripravljen v letu 2017.

Najvišjo postavko prihodkov iz dejavnosti predstavlja dotacija MK za izvedbo letnega programa dela, ki se je v primerjavi s preteklim letom povišala za 12%. Na osnovi pogodbe je društvo v letu 2016 sicer prejelo 16.000 EUR sredstev, vendar je 1.200 EUR razmejilo v leto 2017 za izdajo zbornika – izkazani prihodki MK so tako 14.800 EUR. Članarine so se v primerjavi z letom 2015 povečale za 19%, prav tako so se bistveno povečale kotizacije za zborovanje, saj je bil v letu 2016 izveden po udeležbi in vsebini bolj obsežen kongres muzealcev. Nekoliko nižji so bili prihodki iz naslova izvedbe ekskurzije, saj je bila izvedena nekoliko cenejša ekskurzija v primerjavi s preteklim letom. Muzejske igre v letu 2016 niso potekale, zato prihodkov iz tega naslova ni. Donacije iz dohodnine ostajajo na podobnem nivoju kot v preteklem letu.

V izkazu poslovnega izida je razkrito, da je pridobitnih prihodkov 16.703,55 EUR, ki se nanašajo na kotizacije za kongres muzealcev ter za plačila ekskurzije v Firenze in Budinjak. Vsi ostali prihodki leta 2016 so prihodki nepridobitne dejavnosti.



Odhodki so sestavljeni iz stroškov materiala (5 %), stroškov storitev (94 %) in drugih odhodkov (1 %). Stroški materiala so stroški pisarniškega materiala, elektrike, potrošnega materiala. Stroški storitev, ki zavzemajo glavnino vseh stroškov, pa predstavljajo stroške muzeoforumov, regijskih izobraževanj, kongresa muzealcev, ekskurzij, Valvasorjevih nagrad, izdanih publikacij, povračila stroškov članom, podjemne pogodbe, študentsko delo, računovodske storitve, avtorsko pogodbo za urejanje spletne strani, mednarodno dejavnost, stroške Doma muzealcev. Drugi odhodki se nanašajo na stavbno zemljišče.

V izkazu poslovnega izida za leto 2016 beležimo presežek prihodkov nad odhodki v višini 4.221,18 EUR. Na podlagi davčnega obračuna znaša davek od dobička 149,50 EUR. Čisti dobiček po obračunu davka od dohodka za leto 2016 tako znaša 4.071,68 EUR.

|  |  |  |
| --- | --- | --- |
|  |  |  |
|  |  |  |
| Nanika Kokalj |  |  |
| Računovodkinja SMD |  |  |
|  |  |  |

Piran, 21.3.2017